Id-Direttiva tal-Kummissjoni 98/86/KE
tal-11 ta' Novembru 1998
li temenda d-Direttiva tal-Kummissjoni 96/77/KE li tistabbilixxi l-kriterja tal-purità speċifika dwar l-addittivi ta' l-ikel għajr il-kuluri u s-sustanzi li jagħtu ħlewwa
(Test b'relevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 89/107/KEE tal-21 ta' Diċembru 1988 dwar l-approssimazzjoni tal-liġijiet ta' l-Istati Membri li jirrigwardaw l-additivi ma' l-ikel awtorizzati għall-użu fl-oġġetti ta' maħsuba għall-konsum mill-bniedem [1], kif emendata bid-Direttiva tal-Parlament Ewropew u tal-Kunsill 94/34/KE [2] u partikolarment l-Artikolu 3(3)(a) tagħha;
Wara li kkonsultat lill-Kumitat Xjentifiku għall-Ikel;
Billi huwa meħtieġ li jkunu stabbiliti kriterjia ta' purità għall-addittivi kollha minbarra l-kuluri u s-sustanzi li jagħtu ħlewwa imsemmija fid-Direttiva tal-Parlament Ewropew u tal-Kunsill 95/2/KE ta' l-20 ta' Frar 1995 dwar addittivi ta' l-ikel għajr kuluri u sustanzi l jagħtu ħlewwa [3],kif l-aħħar emendata bid-Direttiva 98/72/KE [4];
Billi huwa meħtieġ li jinbdlu il-kriterji tal-purità stabbiliti fid-Direttiva tal-Kunsill 78/663/KEE tal-25 ta' Lulju 1978 li tistabbilixxi l-kriterji speċifiċi ta' purità għall-emulsjonanti, stabilizzaturi, aġenti li jħaxxnu u ta' gelling għall-użu fl-oġġetti ta' l-ikel intiżi għall-konsum mill-bniedem [5], kif l-aħħar emendata bid-Direttiva tal-Kummissjoni 92/4/KEE [6];
Billi d-Direttiva tal-Kummissjoni 96/77/KE tat-2 ta' Diċembru 1996 li tistabbilixxi l-kriterji tal-purità dwar addittivi ta' l-ikel għajr il-kuluri u s-sustanzi li jagħtu ħlewwa [7] stabbiliet l-ewwel lista tal-kriterji tal-purità għal numru ta' l-addittivi ta' l-ikel; billi din il-lista għandha issa tkun ikkumplimentata bil-kriterji tal-purità stabbiliti mill-ġdid għal addittivi oħrajn;
Billi huwa meħtieġ li jkunu kunsidrati l-ispeċifikazzjonijiet u t-tekniki analitiċi għall-addittivi kif stabbiliti fil-Codex Alimentarius kif abbozzat mill-Kumitat Konġunt ta' l-Esperti tal-FAO/WHO dwar Addittivi ta' l-Ikel (JECFA);
Billi l-addittivi ta' l-ikel, jekk imħejjija minn metodi ta' produzzjoni jew materjali tal-bidu sinifikantament differenti minn dawk inklużi fil-valutazzjoni tal-Kumitat Xjentifiku għall-Ikel, jew jekk differenti minn dawk imsemmija f'din id-Direttiva, għandhom ikunu sottomessi għal valutazzjoni mill-Kumitat Xjentifiku għall-Ikel għall-iskopijiet ta' valutazzjoni sħiħa b'enfasi fuq il-kriterji tal-purità;
Billi il-miżuri previsti f'din id-Direttiva huma bi qbil ma l-opinjoni tal-Kumitat Permanenti dwar l-Oġġetti ta' l-Ikel,
ADOTTAT DIN ID-DIRETTIVA:
Artikolu 1
Id-Direttiva 96/77/KE għandha tkun emendata kif ġej:
1. L-Artikolu 2 għandu jkun mibdul b'dan li ġej:
"L-Artikolu 2
Il-kriterji tal-purità imsemmija fl-Artikolu 1 jissostitwixxu il-kriterji tal-purità stabbiliti fid-Direttivi 65/66/KEE, 78/663/KEE u 78/664/KEE."
2. Fl-Anness, it-test ta' l-Anness ta' din id-Direttiva għandu jkun miżjud.
Artikolu 2
1. L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi sabiex ikunu konformi ma' din id-Direttiva qabel l-1 ta' Lulju 1999. Huma għandhom minnufih jinfurmaw b'dan lill-Kummissjoni.
Meta l-Istati Membri jadottaw dawn id-dispożizzjonijiet, dawn għandhom ikollhom referenza għal din id-Direttiva jew għandhom ikunu akkumpanjati b'tali referenza fil-waqt tal-pubblikazzjoni uffiċjali tagħhom. Il-proċedura għal tali referenza għandha tkun adottata mil-Istati Membri.
2. Il-prodotti mqiegħda fis-suq jew ittikkettjati qabel l-1 ta' Lulju 1999 li ma jkunux konformi ma' din id-Direttiva jistgħu jkunu marketed sakemm jintemmu l-ħażniet.
Artikolu 3
Din id-Direttiva għandha tidħol fis-seħħ fil-20 jum ta' wara dak tal-pubblikazzjoni tagħha fil-Ġurnal Uffiċjali tal-Komunitajiet Ewropej.
Artikolu 4
Din id-Direttiva hija indirizzata lill-Istati Membri.
Magħmula fi Brussel, fil-11 ta' Novembru 1998.